จี้สอบ ร.ร.หมกเม็ดซื้อหนังสือไม่เต็มงบฯ
แฉจัดสรรแจกเด็ก 70% สูญ 100 ล้าน กมล ลั่นพบทุจริตจัดการเด็ดขาด,ตามที่ ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) มีหนังสือที่ ศธ 04010/ว 358 ลงวันที่ 2 มี.ค.ที่ผ่านมา ถึงผู้อำนวยการสำนักงานเขตพื้นที่การศึกษา (สพท.) ทุกเขต แจ้งสถานศึกษาในสังกัดจัดซื้อหนังสือเรียนปีการศึกษา 2558 ให้เพียงพอแก่นักเรียนทุกคน ทุกชั้นและให้ครบ 8 กลุ่มสาระการเรียนรู้นั้น เมื่อวันที่ 10 มี.ค. ผู้สื่อข่าวได้รับการเปิดเผยจากผู้บริหารระดับสูงของสำนักพิมพ์เอกชนรายหนึ่งซึ่งผลิตและจำหน่ายหนังสือเรียนว่า แต่ละปีจะมีโรงเรียนสังกัด สพฐ.จำนวนไม่น้อยที่จัดซื้อหนังสือเรียนใหม่ให้นักเรียนชั้นเรียนต่างๆ ไม่ครบ 8 กลุ่มสาระฯ ทั้งที่ สพฐ.จัดสรรงบประมาณให้เพียงพอแก่นักเรียนทุกคน ทุกชั้น และครบ 8 กลุ่มสาระฯ โดยเฉลี่ยหลายโรงเรียนใช้งบฯที่ได้รับจัดสรรมาจัดซื้อหนังสือเรียนใหม่เพียง 70% ที่เหลือ 30% จะนำหนังสือของนักเรียนรุ่นพี่ปีการศึกษาก่อนหน้านั้นมาแจกนักเรียนแทน,ทั้งที่บางโรงเรียนจัดซื้อหนังสือเรียนเพียง 70% ของงบฯที่ สพฐ.จัดให้ แต่กลับออกฎีกาเบิกจ่ายงบฯว่าได้จัดซื้อครบ 100% จึงอยากเรียกร้องให้ พล.ร.อ.ณรงค์ พิพัฒนาศัย รมว.ศึกษาธิการ (ศธ.) และ ดร.กมล ตรวจสอบกรณีดังกล่าวด้วย เพราะงบฯที่ต้องจัดซื้อหนังสือเรียนใหม่ 30% ในแต่ละปีที่หายไปนั้นสูงนับร้อยล้านบาท อีกทั้งอาจส่งผลกระทบกับนักเรียนที่ใช้หนังสือเรียนไม่เต็มที่ เพราะโรงเรียนอาจสั่งเด็กห้ามขีดเขียนและส่งคืนเมื่อเรียนจบเพื่อโรงเรียนจะได้นำไปให้กับนักเรียนรุ่นต่อไป จะได้ลดการจัดซื้อลง งบฯที่ลดลงไปก็ไม่รู้ไปไหน ผู้บริหารสำนักพิมพ์เอกชนกล่าว,ด้าน ดร.กมลกล่าวว่า ยังไม่ทราบข้อมูลดังกล่าว หากโรงเรียนกระทำในลักษณะเช่นนั้นถือว่าไม่ถูกต้อง เป็นการทุจริตต่อเงินงบประมาณแผ่นดิน โดยตนจะสั่งให้สำนักวิชาการและมาตรฐานการศึกษา สพฐ.สำรวจว่ามีสถานการณ์ทำนองนี้เกิดขึ้นที่ไหนบ้าง พร้อมทั้งสั่งกำชับให้ทุกโรงเรียนจัดซื้อตามระเบียบและแนวปฏิบัติที่ สพฐ.แจ้งไปก่อนหน้านี้อย่างเคร่งครัด หากผู้บริหารโรงเรียนใดถูกตรวจพบว่ากระทำการในทางทุจริตก็จะดำเนินการขั้นเด็ดขาด และหากใครมีข้อมูลการทุจริตจัดซื้อหนังสือเรียนดังกล่าวขอให้ส่งข้อมูลมายัง สพฐ. ยืนยันว่าจะไม่นิ่งเฉยต่อสิ่งที่ไม่ถูกต้องแน่นอน.
ตามที่ ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) มีหนังสือที่ ศธ 04010/ว 358 ลงวันที่ 2 มี.ค.ที่ผ่านมา ถึงผู้อำนวยการสำนักงานเขตพื้นที่การศึกษา (สพท.) ทุกเขต 
กมล รอดคล้าย,ณรงค์ พิพัฒนาศัย,หนังสือเรียน,จัดซื้อ,ทุจริต,สำนักงานเขตพื้นที่การศึกษา,จัดสรรงบประมาณ,ทีมข่าวการศึกษา,ข่าว,ข่าวฉบับพิมพ์,ไทยรัฐฉบับพิมพ์